
DR 30.11.2017                                                           3                   

 
Buat masa ini, Malaysia adalah negara pertama di Asia yang telah bekerjasama 

dengan pemain bola sepak terkemuka dari Kelab Barcelona, dan negara ini akan menjadi 
destinasi percutian beliau pada tahun hadapan selepas tamat Piala Bola Sepak, dunia.  

Tuan Hee Loy Sian [Petaling Jaya Selatan]: Terima kasih Yang Berhormat 
Menteri. Luis Suarez ini mempunyai masalah disiplin. Pada tahun  2010, dia menggigit 
telinga pemain PSV, gantung tujuh permainan; tahun 2013 juga menggigit pemain 
Chelsea, juga digantung; dan tahun 2014 dia menggigit pemain Itali; digantung sembilan 
perlawanan. So, saya rasa satu masalah yang- permain yang ada masalah disiplin, 
mengapa dilantik sebagai Duta Pelancongan Malaysia. So, saya rasa ini satu langkah 
yang kurang bijaksana. Terima kasih.  

Dato’ Seri Mohamed Nazri Abdul Aziz: Tuan Yang di-Pertua, ada Ahli 
Parlimen dalam Dewan ini perangai teruk tetapi ada juga penyokong-penyokong dia. Jadi 
jangan kita hukum orang semata-mata kerana apa yang telah berlaku di masa yang 
lepas.  

Pertama sekali, apa yang berlaku itu adalah dalam keadaan dia bermain bola. 
Akan tetapi yang penting saya sebut di sini kalau Yang Berhormat mungkin lebih daripada 
dialah- saya sebut di sini iaitu bahawa kalau dia ini jahat sangat, takkan lah dia punya 
Instagram sampai 25.3 juta.  

Kalau dia jahat orang tidak follow dia. Dia punya Facebook 18.9 juta, dan dia 
punya Twitter 12.4 juta. Apa ini semua? Statistik menunjukkan iaitu bahawa dia memang 
seorang player yang popular. Kadangkala kita tidak tahu, faham fan- fan ini, dia punya 
pengikut- pengikut ini. Jadi yang penting kita lihat kepada statistik jelas menunjukkan apa 
yang disebutkan oleh Yang Berhormat itu langsung tidak menjadi fakta yang penting.  

Orang tetap memberi sokongan kepada dia dan yang penting bukannya dia 
main di Sepanyol itu yang penting bukan kita hendak iklan sangat di Sepanyol yang 
pentingnya ialah penonton dia di negara China, 445 juta penonton yang akan melihat 
disiarkan di negara China dan juga di Asia, 225 juta. Jadi pada keseluruhannya kita dapat 
800 juta lebih yang mengikut permainan bola sepak La Liga itu. Jadi yang penting kita 
hendak supaya ramai pelancong-pelancong daripada Asia, daripada China, Macau, 
Hong Kong datang ke negara kita dan kita boleh sampai kepada mereka.  

Dato’ Wira Othman bin Abdul [Pendang]: Tuan Yang di-Pertua, soalan 
tambahan saya, apakah tugas-tugas khas yang diberikan kepada Luis Suarez dan 
jangkaan pelancong yang akan datang ke Malaysia hasil daripada pelantikan ini? Terima 
kasih. 

Dato’ Seri Mohamed Nazri Abdul Aziz: Tuan Yang di-Pertua, kita minta 
kepada dia score gol sahajalah kan, lagi banyak dia score gol, lagi dia orang suka dia. 
Kemudian dia juga akan mengeluarkan perkataan-perkataan yang mengajak penonton-
penonton untuk- bakal-bakal pelancong untuk datang ke negara kita, dan ia disiarkan di 
18 stadium setiap kali ada pertandingan, dan kalau sekiranya Barcelona dan Real Madrid 
main, akan ditunjukkan empat kali, tidak silap saya 60 saat itu, empat kali dalam satu 
game.  

Jadi apa yang perlu dia lakukan ialah pertama, dia score gol banyak-banyaklah. 
Keduanya, dia akan menceritakan tentang- datanglah bersama dia untuk melawat 
Malaysia yang dia akan lakukan apabila berakhirnya season pada bulan enam tahun 
hadapan. Jumlahnya kita hanya boleh tahu daripada apa yang akan dipamerkan seperti 
mana saya telah sebut. Ia akan disiarkan kepada 225 juta di Asia, 445 juta di China dan 
72.4 peratus di Eropah. Kalau jumlahnya semua dalam 800, kalau dapat 10 peratus, 1 
peratus pun sudah banyak. Terima kasih. 

 

3.  Datuk Liang Teck Meng [Simpang Renggam] minta Menteri Kesejahteraan 
Bandar, Perumahan dan Kerajaan Tempatan menyatakan, mengikut data kementerian, 
berapakah jumlah permohonan pembangunan atas tanah bukit di Pulau Pinang telah 
diluluskan antara tahun 2001-2017, dan adakah Kerajaan Negeri Pulau Pinang 
mengguna pakai garis panduan yang telah disediakan oleh kementerian. 

 

 

 

 



Buat masa ini, Malaysia adalah negara pertama di Asia yang telah bekerjasama dengan pemain bola sepak terkemuka dari Kelab Barcelona, dan negara ini akan menjadi destinasi percutian beliau pada tahun hadapan selepas tamat Piala Bola Sepak, dunia. Tuan Hee Loy Sian [Petaling Jaya Selatan]: Terima kasih Yang Berhormat Menteri. Luis Suarez ini mempunyai masalah disiplin. Pada tahun 2010, dia menggigit telinga pemain PSV, gantung tujuh permainan; tahun 2013 juga menggigit pemain Chelsea, juga digantung; dan tahun 2014 dia menggigit pemain Itali; digantung sembilan perlawanan. So, saya rasa satu masalah yang- permain yang ada masalah disiplin, mengapa dilantik sebagai Duta Pelancongan Malaysia. So, saya rasa ini satu langkah yang kurang bijaksana. Terima kasih. Dato' Seri Mohamed Nazri Abdul Aziz: Tuan Yang di-Pertua, ada Ahli Parlimen dalam Dewan ini perangai teruk tetapi ada juga penyokong-penyokong dia. Jadi jangan kita hukum orang semata-mata kerana apa yang telah berlaku di masa yang lepas. Pertama sekali, apa yang berlaku itu adalah dalam keadaan dia bermain bola. Akan tetapi yang penting saya sebut di sini kalau Yang Berhormat mungkin lebih daripada dialah- saya sebut di sini iaitu bahawa kalau dia ini jahat sangat, takkan lah dia punya Instagram sampai 25.3 juta. Kalau dia jahat orang tidak follow dia. Dia punya Facebook 18.9 juta, dan dia punya Twitter 12.4 juta. Apa ini semua? Statistik menunjukkan iaitu bahawa dia memang seorang player yang popular. Kadangkala kita tidak tahu, faham fan- fan ini, dia punya pengikut- pengikut ini. Jadi yang penting kita lihat kepada statistik jelas menunjukkan apa yang disebutkan oleh Yang Berhormat itu langsung tidak menjadi fakta yang penting. Orang tetap memberi sokongan kepada dia dan yang penting bukannya dia main di Sepanyol itu yang penting bukan kita hendak iklan sangat di Sepanyol yang pentingnya ialah penonton dia di negara China, 445 juta penonton yang akan melihat disiarkan di negara China dan juga di Asia, 225 juta. Jadi pada keseluruhannya kita dapat 800 juta lebih yang mengikut permainan bola sepak La Liga itu. Jadi yang penting kita hendak supaya ramai pelancong-pelancong daripada Asia, daripada China, Macau, Hong Kong datang ke negara kita dan kita boleh sampai kepada mereka. Dato' Wira Othman bin Abdul [Pendang]: Tuan Yang di-Pertua, soalan tambahan saya, apakah tugas-tugas khas yang diberikan kepada Luis Suarez dan jangkaan pelancong yang akan datang ke Malaysia hasil daripada pelantikan ini? Terima kasih. Dato' Seri Mohamed Nazri Abdul Aziz: Tuan Yang di-Pertua, kita minta kepada dia score gol sahajalah kan, lagi banyak dia score gol, lagi dia orang suka dia. Kemudian dia juga akan mengeluarkan perkataan-perkataan yang mengajak penonton- penonton untuk- bakal-bakal pelancong untuk datang ke negara kita, dan ia disiarkan di 18 stadium setiap kali ada pertandingan, dan kalau sekiranya Barcelona dan Real Madrid main, akan ditunjukkan empat kali, tidak silap saya 60 saat itu, empat kali dalam satu game. Jadi apa yang perlu dia lakukan ialah pertama, dia score gol banyak-banyaklah. Keduanya, dia akan menceritakan tentang- datanglah bersama dia untuk melawat Malaysia yang dia akan lakukan apabila berakhirnya season pada bulan enam tahun hadapan. Jumlahnya kita hanya boleh tahu daripada apa yang akan dipamerkan seperti mana saya telah sebut. Ia akan disiarkan kepada 225 juta di Asia, 445 juta di China dan 72.4 peratus di Eropah. Kalau jumlahnya semua dalam 800, kalau dapat 10 peratus, 1 peratus pun sudah banyak. Terima kasih. 3. Datuk Liang Teck Meng [Simpang Renggam] minta Menteri Kesejahteraan Bandar, Perumahan dan Kerajaan Tempatan menyatakan, mengikut data kementerian, berapakah jumlah permohonan pembangunan atas tanah bukit di Pulau Pinang telah diluluskan antara tahun 2001-2017, dan adakah Kerajaan Negeri Pulau Pinang mengguna pakai garis panduan yang telah disediakan oleh kementerian.